Il-Kapjiet tal-Istat u tal-Gvern tal-Unjoni Ewropea se jiltaqgħu b'vidjokonferenza llum wara nofsinhar biex jiddiskutu, fost l-oħrajn, l-użu ta' dak li qed jissejjaħ il-passaport tal-vaċċin. Hekk kif il-proċess ta' vaċċinazzjoni kontra l-COVID-19 jinsab għaddej ġmielu, numru ta' Gvernijiet bħal dawk tal-Greċja u Spanja, qed jinsistu li għandu jkun adottat kemm jista' jkun malajr, ċertifikat validu madwar l-UE biex dawk li diġà ħadu t-tilqima jkunu jistgħu jerġgħu jivvjaġġaw. Hu mifhum li l-UE qed taħdem fil-qrib mal-IATA, l-Assoċjazzjoni tat-Trasport Internazzjonali bl-Ajru, li hija ħerqana li terġa' tqajjem l-ivvjaġġar bl-ajru, mal-Organizzazzjoni għall-Kooperazzjoni Ekonomika u l-Iżvilupp u mal-Organizzazzjoni Dinjija tas-Saħħa. Madankollu, l-ivvjaġġar biċ-ċertifikati jqajjem ukoll mistoqsijiet legali, hekk kif dawk li għadhom qed jistennew il-vaċċin jistgħu jargumentaw li l-libertà tal-moviment tagħhom hija restritta inġustament minħabba l-istennija twila għall-istess tilqima. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6037867f69a14_rand.td-a-rec-img{text-align:left}.td_uid_3_6037867f69a14_rand.td-a-rec-img img{margin:0 auto 0 0}